b'\n_START_ARTICLE_\nKonsulin\xc4\x97 gynyba\n_START_SECTION_\nPagrindas\n_START_PARAGRAPH_\nValstyb\xc4\x97 gina asmen\xc5\xb3 teises j\xc5\xb3 buvimo valstyb\xc4\x97je, besiremdama pastarosios nacionaline teise, kuri numato asmens teis\xc4\x99 \xc4\xaf teis(m)in\xc4\x99 gynyb\xc4\x85 (bei paprotine tarptautine teise, jei nacionalin\xc4\x97s teis\xc4\x97s normos, kuri\xc5\xb3 pagrindu kaltinamas ginamasis asmuo, prie\xc5\xa1tarauja tarptautin\xc4\x97s teis\xc4\x97s \xe2\x80\x9eius cogens\xe2\x80\x9c normoms ir nenumato tokios teis\xc4\x97s \xc4\xaf teisin\xc4\x99 gynyb\xc4\x85 arba ji negali b\xc5\xabti veiksmingai realizuojama).\n_START_SECTION_\nVykdymo subjektai\n_START_PARAGRAPH_\nKonsulin\xc4\x97s gynybos vykdymo subjektai - konsulin\xc4\x97s \xc4\xafstaigos ir diplomatin\xc4\x97s atstovyb\xc4\x97s- veikia fizinio (ar juridinio) asmens vardu._NEWLINE_Diplomatin\xc4\x97s gynybos atveju valstyb\xc4\x97 veikia savo vardu ir savo interesais.\n_START_SECTION_\nLietuva\n_START_PARAGRAPH_\nLR Konsulinis Statutas teigia, jog konsulinis pareig\xc5\xabnas privalo imtis vis\xc5\xb3 priemoni\xc5\xb3 LR pilie\xc4\x8di\xc5\xb3 ir juridini\xc5\xb3 asmen\xc5\xb3 pa\xc5\xbeeistoms teis\xc4\x97ms atkurti. LR pilie\xc4\x8di\xc5\xb3, juridini\xc5\xb3 asmen\xc5\xb3 teisi\xc5\xb3 ir interes\xc5\xb3 gynimas yra LR konsulinio pareig\xc5\xabno pareiga._NEWLINE_Pabr\xc4\x97\xc5\xbetina, kad konsulin\xc4\x97 gynyba ir pagalba yra subsidiari: ji teikiama tik tada, kai asmuo negali tik\xc4\x97tis reikalingos paramos i\xc5\xa1 kit\xc5\xb3 subjekt\xc5\xb3. Esant pra\xc5\xa1ymui d\xc4\x97l konsulin\xc4\x97s gynybos, konsulinio pareig\xc5\xabno pareiga- i\xc5\xa1siai\xc5\xa1kinti, ar prie\xc5\xa1 asmen\xc4\xaf teis\xc4\x97tai taikoma prievarta (KS 36 str.); konsulin\xc4\x97s pagalbos atveju - i\xc5\xa1siai\xc5\xa1kinti, ar asmuo yra b\xc5\xabtent tokioje pad\xc4\x97tyje, kurioje reikalingas konsulinio pareig\xc5\xabno \xc4\xafsiki\xc5\xa1imas, garantuojant reikiam\xc4\x85 param\xc4\x85 ir pagalb\xc4\x85 asmeniui (KS 31 str.).'